Ինչևէ, վերադառնանք Մյունխեն: Հատուկ ուշադրության են արժանի Գերմանիայում Ադրբեջանի դեսպանության առաջին քարտուղար Սադի Ջաֆարովի մի քանի հարցերը ուղղված Սերժ Սարգսյանին, որոնցում նա մասնավորապես հետաքրքրվեց, թե ե՞րբ է Հայաստանը մտադիր մասնակցել տարածաշրջանային զարգացման ծրագրերին՝ նախօրոք ակնարկելով, որ դրանցից մեկուսացված լինելու պատճառը արցախյան հակամարտությունն է և «Հայաստանի օկուպացիայի ներքո գտնվող ադրբեջանական տարածքներն ու Հայաստանի կողմից Ադրբեջանի նկատմամբ էթնիկ զտումների քաղաքականությունը»: Վերջում նա նշեց, որ արմատներով Ղարաբաղից է և հետաքրքրվեց, թե ե՞րբ նա կվերադառնա իր տուն: